Den største forbrytelsen (film)

***Den største forbrytelsen*** er en norsk historisk dramafilm fra 2020 regissert av Eirik Svensson. Filmen handler om jødenes skjebne under det tyskokkuperte Norge og er basert på Marte Michelets bok *Den største forbrytelsen - Ofre og gjerningsmenn i det norske holocaust*. Hovedrollen spilles av Jakob Oftebro som fremstiller den jødiske bokseren Charles Braude. Carl Martin Eggesbø fremsmtiller broren Harry som døde i Auschwitz. Også foreldrene og broren Isak døde i Auschwitz. Manus er skrevet av Harald Rosenløw Eeg og Lars Gudmestad.

*[[Dagbladet]]*, *[[Aftenposten]]* og P3s *[[Filmpolitiet]]* gav den terningkast fire., mens *[[VG]]* gav den fem. Håkon Tveit i *Dag og Tid* mener filmen er helstøpt og at Oftebro i hovedrollen og Michalis Koutsogiannakis som faren gjør store prestasjoner. «Hovedsvakheten ved filmen er imidlertid at det blir stående uforklart hvor ordren om arrestasjonen og deportasjonen kommer fra, og hvorfor. Riktignok vises det frem et tysk telegram, men hvorfor utryddelsen av jødene var et viktig element i den tyske nazismen, er fraværende både som spørsmål og svar», skrev Espen Søbye i Morgenbladet.

Filmen vant tre priser under Amandaprisen 2021: beste mannlige skuespiller (Jakob Oftebro), beste kvinnelige birolle (Pia Halvorsen) og beste produksjonsdesign/scenografi. Totalt var den nominert til ni priser og ble i tillegg stemt fram som en av tre finalister til folkets Amanda foran prisutdelingen.

## Handling
Jødeforfølgelsen i Norge starter mye roligere enn i andre land og få frykter det værste. Derfor er det kun er Charles søster som velger å flykte til Sverige. I kontrast med resten av familien, som velger å bli igjen. Resten av familien Braude forsetter å bo sammen i en liten toromsleilighet i Oslo. 

Men en dag, høsten 1942, blir alle jødiske menn over femten år plukket opp av det norske politiet, og kjørt til en hemmelig arbeidsleir utenfor Tønsberg. Charles, brødrene hans og faren deres er også blant de arresterte som blir sendt til leiren. Senere samme høst blir familien skilt fra hverandre. Harry, Isak og Benzel blir fraktet om bord på det tyske lasteskipet DS «Donau», for å bli sendt vekk fra Norge. Charles er ektemann til en ikke jødisk kvinne og slipper derfor den tunge skjebnen som resten av familien har i vente. Braudes mor, Sara, som skulle flykte samme dag, møter problemer på veien slik at også hun ender opp på samme skip. 

Tilsammen 529 jøder fra Norge er ombord på skipet da det forlater Amerikalinjens kai i Oslo. Charles foreldre blir ført til gasskammer samme kveld som de ankommer, mens begge brødrene dør under opphold i konsentrasjonsleiren. Det var kun 9 overlevende fra utsendelsen etter krigen. 

Charles og søsteren overlevde krigen. Derimot var ikke Charles forhold til Ragnhild sterkt nok til å stå støtt etter krigen. 

## Rolleliste

## Priser og nominasjoner
* Amandaprisen 2021:
** Beste mannlige skuespiller – Jakob Oftebro
** Beste kvinnelige birolle – Pia Halvorsen
** Beste produksjonsdesign/scenografi –  og 
** I tillegg nominert i klassene:
*** Beste mannlig birolle – Michalis Koutsogiannakis
*** Beste originalmusikk – 
*** Beste klipp –  og 
*** Beste visuelle effekter – 
*** Beste maske/sminke – 
*** Beste kostyme – Anne Pedersen
*** Folkets Amanda

## Referanser


## Eksterne lenker
*